Urmareste Modifică dimensiunea fontului: Play

Bucureşti, 8 feb /Agerpres/ - Premierul Sorin Grindeanu a declarat miercuri că, deşi moţiunea de cenzură depusă de liberali reprezintă un drept constituţional, ea nu mai are obiect.



"Avem un buget care aduce prosperitate şi dezvoltare românilor. Avem toate pârghiile necesare pentru a implementa programul de guvernare pe care românii în decembrie l-au votat într-o proporţie covârşitoare. Astăzi, avem ocazia să ne vedem din nou şi asta la o lună de la învestirea actualului Guvern. Opoziţia a depus o moţiune de cenzură. Este dreptul constituţional al colegilor noştri să facă acest lucru. E greu, totuşi, să nu remarc că această moţiune nu-şi mai are obiectul", a spus Grindeanu, în discursul rostit cu ocazia dezbaterii moţiunii.



El a adăugat că se aştepta la o "abordare profesionistă" din partea PNL, fiind vorba de "lucruri serioase". AGERPRES/(A - autor: Cătălin Alexandru, editor: Georgiana Tănăsescu)